b'\n_START_ARTICLE_\nBjurb\xc3\xb6le (meteorit)\n_START_PARAGRAPH_\nMeteorit Bjurb\xc3\xb6le je kamniti meteorit tipa L/LL4 (skupina L ali LL, petrolo\xc5\xa1ki tip 4) iz skupine hondritov. Na Zemljo je padel 12. marca 1899 na Finskem. Ob padcu na led je razpadel na ve\xc4\x8d kosov. Pri tem je prebil 0,4 m ledu, nadaljeval pot 0,5 m v vodi in kon\xc4\x8dal 7 m globoko v blatu. Naredil je tudi veliko luknjo v ledu_NEWLINE__NEWLINE_Skupna masa meteorita Bjurb\xc3\xb6le je okoli 330 kg. Je zelo krhek in poln hondrul. V nasprotju z drugimi hondriti, se v tem meteoritu hondrule zelo lahko lo\xc4\x8dijo od osnove. Zaradi tega so hondrule iz tega meteorita tudi veliko raziskovali. Meteorit Bjurb\xc3\xb6le je tudi najve\xc4\x8dji najdeni meteorit na Finskem.'